**Norsk malurt** (*Artemisia norvegica*) er en plante i korgplantefamilien. Dette er en viktig plante innen norsk botanikk pga. dens spesielle globale og nasjonale utbredelse. 

Beskrivelsen gjelder den eurasiske underarten, *Artemisia norvegica subsp. norvegica.* En annen underart, *subsp. saxatilis*, er utbredt i hele den nordamerikanske fjellkjeden fra California til Alaska. Den er svært lik vår egen, korgene er noe større.

Utseende
--------

Norsk malurt er lavvokst, 5–25 cm høy, og har flikete blader. Blomstene ser ut som bleke prestekrageblomster der tungekronene er plukket bort. De har en diameter på rundt 1 cm.

Forekomster i Norge
-------------------

Norsk malurt er lite utbredt i Norge, den er kun funnet i Hjelmeland (Skardheia), Jondal (nordsiden av Vasslifjellet) og i og rundt Trollheimen og Dovrefjell og Sunndalsfjella (blant annet Grøvudalen i Sunndal, i Oppdal og Einunndalen i Folldal). I Trollheimen-Dovre-området er planten ganske vanlig på rabber, berghyller og elveører. Den regnes til de sørlige unisentriske fjellplantene i Norge.

Norsk malurt kom trolig som en tidlig innvandrer etter istida og etablerte seg der det ble tidlig isfritt. Den ble etter hvert utkonkurrert. Den eurasiske underarten av den norske malurten har i dag bare tre atskilte voksesteder i verden, nemlig i Norge, i Storbritannia og i Ural i Russland. Den amerikanske underarten finnes i hele den vestlige fjellkjeden i Nord-Amerika.

Lenge var norsk malurt bare kjent fra Trollheimen-Dovre-området, men i 1954 ble den funnet på Skardheia i Hjelmeland av en realskole-elev - Kjell Hetlelid  – dette ble stadfestet på slutten av 1960-tallet av Leif Ryvarden, og på tidlig 1990-tall ble det fastslått at et funn var gjort i Jondal i Hardanger, også dette funnet var gjort av en skoleelev flere år tidligere.

Sunndal kommune har som kommunevåpen "I grønt i sølv en [norsk] malurt."

Referanser
----------

1. ↑  «Artsdatabankens artsopplysninger». Artsdatabanken. 3. mars 2022. Besøkt 3. mars 2022.
2. ↑  Solstad H, Elven R, Arnesen G, Eidesen PB, Gaarder G, Hegre H, Høitomt T, Mjelde M og Pedersen O (24. november 2021). «Karplanter. Vurdering av norsk malurt *Artemisia norvegica* som NT for Norge»Åpent tilgjengelig. *Norsk rødliste for arter 2021*. Artsdatabanken. Besøkt 29. mars 2023.
3. ↑  «Arkivert kopi». Arkivert fra originalen 19. juni 2006. Besøkt 14. mai 2006.
4. ↑  Mathiesen, Bjarne (1987): «En kuriositet». *Blyttia* 45:58
5. ↑  Moe, B. M. Sætersdal og G. Flatabø 1994. «Norsk malurt, *Artemisia norvegica*, funnet i Jondal i Hardanger». *Blyttia* 52:17.
6. ↑  Sunndal kommune. «Kommunevåpen Sunndal». Arkivert fra originalen 19. januar 2018. Besøkt 19. januar 2018.

Eksterne lenker
---------------

* (en) *Norsk malurt* – oversikt og omtale av artene i WORMS-databasen Rediger på Wikidata

* (en) *Norsk malurt* i Encyclopedia of Life Rediger på Wikidata

* (en) *Norsk malurt* i Global Biodiversity Information Facility Rediger på Wikidata

* (no) *Norsk malurt* hos Artsdatabanken Rediger på Wikidata

* (sv) *Norsk malurt* hos Dyntaxa Rediger på Wikidata

* (en) *Norsk malurt* hos ITIS Rediger på Wikidata

* (en) *Norsk malurt* hos NCBI Rediger på Wikidata

* (en) *Norsk malurt* hos The International Plant Names Index Rediger på Wikidata

* (en) *Norsk malurt* hos Tropicos Rediger på Wikidata

* (en) *Kategori:Artemisia norvegica* – bilder, video eller lyd på Wikimedia Commons Rediger på Wikidata

* *Artemisia norvegica* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |